
Regulament de participare pentru campania
„Ring for Style. Castigi pe loc!”
17-23 August 2026

Art. 1.	ORGANIZATORUL SI REGULAMENTUL OFICIAL AL CAMPANIEI PROMOTIONALE
1.1	Prezenta campanie intitulată „Ring for Style. Castigi pe loc!” („Campania”) este organizată de societatea comercială ERMES HOLDING S.R.L Str. Barbu Vacarescu, nr. 201, Etaj 8, Sector 2, Bucuresti, Romania, inregistrata la Registrul Comertului sub nr. J2005013786400, C.U.I RO17852937, denumită în cele ce urmează „Organizatorul”.
1.2	Participanții la campanie sunt obligați sa respecte termenii si condițiile prezentului Regulament oficial al campaniei ( denumit in continuare  „Regulament oficial„ ).
1.3	Regulamentul Campaniei este disponibil in mod gratuit oricărei persoane interesate, pe toata perioada Campaniei, prin afișarea acestuia pe site-ul  www.mallmoldova.ro si la sediul Centrului Comercial Mall Moldova situat in Iasi, Soseaua Păcurari nr. 121, Județul Iași.
1.4	Organizatorul își rezervă dreptul de a completa si/sau modifica Regulamentul oficial, completarea si/sau modificarea urmând a fi adusa la cunoștința publicului in modalitățile prevăzute la art. 1 alin. 3.
1.5	Potrivit liberei decizii a Organizatorului, Campania poate fi mediatizata in scopul informării publicului, inclusiv prin intermediul unor materiale publicitare cu rol informativ.
Art. 2.	PERIOADA ŞI LOCUL DE DESFĂŞURARE
2.1.	Campania „Ring for Style. Castigi pe loc!” se desfășoară în incinta Centrului Comercial Mall Moldova („Centrul Comercial”).
2.2	Campania va fi lansata la data de 17 August 2026 ora 16:00, ora României si va înceta la data de 23 August 2026, ora 22:00, ora României, in conformitate cu prevederile prezentului Regulament. Programul de desfasurare al campaniei este de urmatorul: 
· Luni – Joi: 16:00 – 22:00;
· Vineri – Duminica: 10:00 – 22:00.

În situația in care Organizatorul decide sa prelungească această Campanie, acest fapt va fi adus la cunoștință publica in modalitățile prevăzute la art. 1 alin. 3.
Art. 3.	CONDIȚII DE PARTICIPARE SI PRODUSE PARTICIPANTE
3.1	La acesta Campanie participa orice fel de produse, indiferent de mărime sau sortiment, comercializate in incinta magazinelor care funcționează în cadrul Centrului Comercial Mall Moldova, cu excepția: 
	a. țigărilor, care nu pot fi considerate produse participante la această Campanie, indiferent de modalitatea în care sunt vândute; 
	b. băuturilor alcoolice, care nu pot fi considerate produse participante la această Campanie, indiferent de modalitatea în care sunt vândute;
	c. bonurile fiscale/chitanțele rezultate din tranzacții bancare, plata utilităților sau a abonamentelor și tranzacții de tip Exchange;
	Produsele/produsul participante trebuie achiziționate din incinta Centrului Comercial Mall Moldova, pe unul sau mai multe bonuri fiscale care să aibă în total valoarea de 200 lei, 300 lei sau 400 lei si pot castiga unul din premiile puse in joc in functie de cele 3 praguri de cumparaturi (200 lei, 300 lei sau 400 lei).
3.2	La Campanie poate participa orice persoană fizică cetățean român, cu domiciliul sau reședința în România, care a împlinit vârsta de 18 ani la data inceperii Campaniei şi care îndeplinește cumulativ următoarele condiții:
1) a cumpărat, în perioada stipulata la art. 2.2, pe un bon fiscal sau mai multe bonuri fiscale produse in valoare de 200 lei, 300 lei sau 400 lei astfel cum sunt ele descrise la art. 3.1 ;
2) se prezinta la Info Desk-ul special amenajat in zona magazinului Peek, din Centrului Comercial Mall Moldova în perioada 17-23 August in intervalul orar de desfasurare al campaniei mentionat in Art.2.2 pentru:
(i) prezentarea bonurilor fiscale spre validare; sunt valabile doar bonurile fiscale prezentate in ziua in care au fost emise;
(ii) 	comunicarea datelor personale de identificare către reprezentantul Organizatorului pentru a le introduce in aplicație: nume, prenume, telefon și semnătură. 
(iii) 	semnarea în cadrul aplicației în vederea confirmării primirii premiului instant. 
3) prin participarea la acesta campanie accepta integral si liber consimțit prevederile acestui regulament.
3.3	Nu pot participa la Campanie:
· angajații Organizatorului, angajații magazinelor din Centrul Comercial, indiferent dacă se află în timpul serviciului sau nu, rudele de gradul I ale angajaților, soțul/soția angajatului unui magazin, promiterii, merchandiserii, angajații firmelor colaboratoare precum şi rudele de gradul I ale acestora;
· persoanele juridice, indiferent de natura acestora sau persoanele fizice autorizate (PFA);
· persoana căreia i s-a emis factură pe persoana juridică sau PFA; 
3.4	În cazul în care pe bonul prezentat de către potențialul participant la Campanie se află pachete sau cartușe de țigări ori băuturi alcoolice, valoarea acestora se va scădea din valoarea totală a bonului, doar suma rămasă fiind luată în calcul pentru Campanie. 
3.5	Organizatorul își rezerva dreptul de a înlătură orice tentativa de frauda prin restricționarea accesului la aceasta campanie a persoanelor care încearcă sa fraudeze. Organizatorul își rezervă dreptul de a refuza acordarea premiului oricărui participant cu privire la care există suspiciuni de fraudare. Pentru clarificarea situației, reprezentantul Organizatorului are dreptul de a solicita prezentarea produselor cumpărate aferente bonului / bonurilor fiscale.
3.6	Participantul va trebui sa păstreze bonul fiscal/bonurile ce atesta achiziționarea produselor participante la Campanie in original, pe toata durata campaniei.
Art. 4.	PREMIILE ACORDATE
4.1  	Premiile acordate in cadrul prezentei Campanii sunt următoarele:
A. Premii instant
Se vor acorda 1000 de premii instant, în limita stocului disponibil la anumite praguri de cumparaturi, dupa cum urmeaza: 
Mecanismul Campaniei
Clientii care efectueaza cumparaturi in valoare de minimum 200 lei, 300 lei sau 400 lei in perioada campaniei au dreptul de a participa la sectiunea de premiere, prezentand bonul/bonurile fiscale aferente la punctul de premiere dedicat.
La punctul de premiere, clientul se va inregistra in aplicatia Mall Moldova, dupa care va actiona un clopotel. In functie de valoarea cumulata a bonurilor prezentate, una dintre cele trei ferestre corespunzatoare pragului de cumparaturi atins se va deschide, iar clientul va fi invitat sa aleaga unul dintre cele 4 sau 5 plicuri oferite, in functie de premiile disponibile la momentul respectiv in categoria in care clientul se incadreaza cu valoarea bonului de cumparaturi.
Premiul continut in plicul ales va fi acordat pe loc, la momentul deschiderii acestuia.
Fiecare client poate beneficia de mecanismul de premiere o singura data pe zi, indiferent de numarul de bonuri prezentate. Bonurile utilizate pentru participare vor fi stampilate pentru a preveni utilizarea repetata.

Voucherele vor fi oferite in mod aleatoriu si vor fi repartizate astfel:
Cumparaturi de minim 200 lei:
	Magazin
	Suma
	Cantitate
	Total lei

	Manufaktura
	20
	100
	2.000

	Starbucks
	20
	100
	2.000

	FAN GSM
	50
	100
	5.000

	Parfois
	50
	100
	5.000



 Cumparaturi de minim 300 lei:
	Magazin
	Suma
	Cantitate
	Total lei

	Under Armour
	100
	100
	10.000

	Berska
	100
	50
	5.000

	Pull
	100
	50
	5.000

	Marionnaud
	100
	50
	5.000




 Cumparaturi de minim 400 lei:
	Magazin
	Suma
	Cantitate
	Total lei

	Anna Cori
	300
	50
	15.000

	Nike
	150
	100
	15.000

	Peek&Cloppenburg*
	200
	50
	10.000

	Dockyard
	200
	50
	10.000



*Voucher 200 lei Peek&Cloppenburg - compus din 2 vouchere de 100 de lei cu serii de ERM 100 4801 - ERM 100 4900;
Valabilitate vouchere: 17 August – 06 Septembrie 2026

Valoarea totala a premiilor oferite pe loc este de: 89.000 Lei
Reguli de valorificare a voucherelor:
Voucherele acordate ca premii vor avea valabilitatea trecuta pe fiecare voucher in parte.
Voucherele sunt valabile doar in magazinul înscris pe voucher din cadrul Centrului Comercial Mall Moldova. Voucherele nu pot fi utilizate după data lor de expirare.
Suma produselor achiziționate trebuie să fie mai mare sau cel puțin egală cu valoarea voucherului.
La valorificarea voucherelor nu se acorda rest.
Voucherele nu pot fi preschimbate in bani. 
Voucherele nu se pot cumula.

Premiile instant se vor acorda pana la epuizare, in limita stocului disponibil. Daca Organizatorul epuizează  premiile instant înainte de data de finalizare a Campaniei, acesta are opțiunea de a decide suplimentarea stocului sau poate decide  in orice moment stoparea Campaniei.
B. Premii prin tragere la sorți

Prin tragere la sorti, in cadrul campaniei vor fi acordate urmatoarele premii:
· 1 (un) voucher in valoare de 1.000 lei, valabil la Bershka;
· 1 (un) voucher in valoare de 1.000 lei, valabil la Pull&Bear;
· 1 (un) voucher in valoare de 1.500 lei, valabil la Peek & Cloppenburg – constand in 3 carduri cadou de 500 Lei avand  urmatoarele serii ERM 500 0151, ERM 500 0152, ERM 500 0153.

Reguli de valorificare a voucherelor:
Voucherele acordate ca premii vor avea valabilitatea trecuta pe fiecare voucher in parte.
Voucherele sunt valabile doar in magazinul înscris pe voucher din cadrul Centrului Comercial Mall Moldova. Voucherele nu pot fi utilizate după data lor de expirare.
Suma produselor achiziționate trebuie să fie mai mare sau cel puțin egală cu valoarea voucherului.
La valorificarea voucherelor nu se acorda rest.
Voucherele nu pot fi preschimbate in bani. 
Voucherele nu se pot cumula.

Valabilitate vouchere: 24 August – 06 Septembrie 2026
 
Premiile acordate prin tragere la sorți includ, ca parte integrantă a mecanismului Campaniei, participarea câștigătorului la o sesiune de styling organizată de Mall Moldova, în cadrul căreia un stilist va asista câștigătorul în alegerea unei ținute în limita valorii voucherului câștigat. Sesiunea de styling va fi filmată în scopul realizării unui material video destinat promovării Campaniei și a Centrului Comercial Mall Moldova pe canalele oficiale de comunicare și pe paginile de social media ale acestuia.
 
!!!!! Participarea la sesiunea de styling filmată constituie o condiție pentru acordarea premiului prin tragere la sorți. Participantul care nu dorește să participe la sesiunea de styling în aceste condiții poate refuza premiul, caz în care acesta va fi atribuit unei rezerve, în ordinea extragerii.
Materialul video va fi realizat cu respectarea demnitatii si imaginii castigatorului.


Valoarea totala a premiilor acordate prin tragere la sorti este de 3.500 Lei 


4.2	Valoarea totala a premiilor acordate in cadrul prezentei campanii este de 92.500 Lei
4.3	În cadrul acestei Campanii, nu este posibila înlocuirea premiilor câștigate cu alte produse, contravaloarea acestora in bani sau cu alte beneficii. 
4.4	Organizatorul nu își asuma răspunderea pentru calitatea sau viciile premiilor acordate in aceasta Campanie. Producătorul fiecărui produs sau prestatorul oricărui serviciu oferit cu titlu de premiu in cadrul Campaniei va remedia orice defect in cadrul perioadei de garanție, in conformitate cu termenii si condițiile prevăzute in certificatul de garanție ce însoțește premiul respectiv.
4.5	Pentru a intra in posesia câștigurilor, câștigătorii nu vor efectua nici o alta plata suplimentara, indiferent de titlul acesteia.
Art. 5	MODUL DE DESFASURARE AL CAMPANIEI  
5.1	Prezenta Campanie cuprinde un mecanism pentru premiile instant și unul pentru premiul acordat prin tragere la sorți.
5.2	Pentru a participa la campania cu premii instant, clienții care îndeplinesc condițiile mai sus menționate la Art. 3 trebuie să se prezinte la Info Point-ul special amenajat in zona magazinului Peek&Cloppenburg din Centrul Comercial Mall Moldova - in ziua in care au făcut cumpărăturile, respectiv in ziua înscrisa pe bonurile fiscale, in vederea validării condițiilor de participare si primirii premiului instant. 
5.3	Reprezentantul Organizatorului de la Info Point-ul special amenajat zona magazinului Peek&Cloppenburg a Centrului Comercial Mall Moldova va valida bonurile fiscale prezentate de participant, in valoare totala de minim 200 lei, 300 lei sau 400 lei din oricare dintre magazinele din Centrul Comercial Mall Moldova - si va înregistra datele personale ale acestuia in aplicație respectiv: nume, prenume, telefon si semnatura. Datele vor fi înregistrate de reprezentantul Organizatorului de la punctul de premiere al Centrului Comercial in format electronic folosind o aplicație software. 
5.4   	Prin semnătură digitala, clientul confirma autenticitatea informațiilor oferite. Semnătura, alături de celelalte informații, este un câmp obligatoriu si necompletarea lui atrage imposibilitatea participării la Campanie si, in consecința, imposibilitatea primirii premiului instant si/sau a incrierii la tombola.
5.5	In cazul in care aplicația de înscriere in campanie se blochează sau prezinta erori la preluarea datelor, participanții vor avea obligația (in situația in care doresc înscrierea in campanie) sa aștepte reluarea funcționarii acesteia pentru a se asigura ca datele au fost preluate. Fără a avea această confirmare, premiul instant nu poate fi acordat. In cazul defectării tabletei sau a imposibilității utilizării aplicației din diferite motive tehnice, participanții vor putea completa un proces verbal de predare-primire in cazul in care Organizatorul decide acest lucru.
5.6	Participanții la campania cu premii instant ce vor fi validați si declarați câștigători ai premiilor instant vor fi înscriși automat in campania cu premiu prin tragere la sorti, daca nu își manifesta in mod expres refuzul cu privire la înscriere. Dupa epuizarea premiilor instant, clientii care indeplinesc conditiile Art. 3.2 si au achizitionat produse de 200 lei, 300 lei sau 400 lei din oricare magazin al Centrului Comercial Mall Moldova se pot inscrie cu aceleasi date doar la tombola.
5.7	Cu bonurile fiscale in valoare cumulata de 200 lei, 300 lei sau 400 lei din oricare magazin al Centrului Comercial Mall Moldova, clientul poate participa o singură dată la Campanie. Ca atare, fiecare bon fiscal pe baza căruia participantul a primit un premiu instant si/sau s-a  inscris la tombola va fi ștampilat de reprezentantul Organizatorului, cu mesajul „PREMIU ACORDAT” si/sau “VALIDAT”, astfel încât acesta să nu poată fi folosit a doua oară.
5.8	Indiferent de valoarea bonurilor fiscale, în baza acestora nu pot fi acordate mai multe premii, ci unul singur (Exemplu: bonurile fiscale a căror valoare este de 800 de lei nu vor da dreptul clientului la 2 premii ci la unul singur). 
5.9	Același participant are dreptul la cel mult 2 premii instant pe toata perioada campaniei din 17 – 23 August 2026. Astfel, un participant identificat prin acelasi numar de telefon mobil, utilizat la completarea formularului de inregistrare, are dreptul de a castiga cel mult 2 premii instant pe toata perioada Campaniei.
5.10	Organizatorul este îndreptățit sa ia toate masurile necesare in caz de tentativa de fraudare a sistemului, abuz sau orice alta tentativa care ar putea afecta imaginea acestei Campanii.	
Art. 6      ACORDAREA PREMIULUI 
6.1 	Premiile instant
Se vor acorda 1000 premii instant, în limita stocului disponibil, dupa cum urmeaza: 
Cumparaturi de minim 200 lei:
· Voucher 20 lei Manufaktura;
· Voucher 20 lei Starbucks;
· Voucher 50 lei Fan GSM;
· Voucher 50 lei Parfois.
 
Cumparaturi de minim 300 lei:
· Voucher 100 lei Berska;
· Voucher 100 lei Pull&Bear;
· Voucher 100 lei Under Armour;
· Voucher 100 lei Marionnaud;
· Voucher 100 lei Tom Tailor.
 
Cumparaturi de minim 400 lei
· Voucher 150 lei Nike;
· Voucher 200 lei Peek&Cloppenburg, compus din 2 vouchere de 100 de lei cu serii de ERM 100 4801 - ERM 100 4900;
· Voucher 200 lei Dockyard;
· Voucher 300 lei Anna Cori.



6.2 Premii prin tragere la sorti 

Dupa incheierea evenimenului va fi efectuata extragerea celor 3 castigatori ai premiilor oferite prin tragere la sorti. Prin mecanismul de tragere la sorți vor fi acordate 3 premii, fiecare premiu constând în voucherul indicat mai jos și participarea la o sesiune de styling filmată, în cadrul căreia va fi realizat un material video destinat promovării Campaniei și a Centrului Comercial Mall Moldova: 

· 1 (un) voucher in valoare de 1.000 lei, valabil la Bershka;
· 1 (un) voucher in valoare de 1.000 lei, valabil la Pull&Bear;
· 1 (un) voucher in valoare de 1.500 lei, valabil la Peek & Cloppenburg – constand in 3 carduri cadou de 500 Lei avand  urmatoarele serii ERM 500 0151, ERM 500 0152, ERM 500 0153.
 
Castigatorii extrasi prin tragere la sorti vor beneficia de serviciile stilistului Mall Moldova, care ii va asista in alegerea tinutelor in valoarea voucherului castigat, in cadrul unei sesiuni de styling dedicate.
 
Conditie de acceptare a premiului:
Participarea la sesiunea de styling filmată și realizarea materialului video aferent reprezintă parte integrantă a premiului și a mecanismului Campaniei. Prin înscrierea la tragerea la sorți, participantul declară că a luat cunoștință de această condiție. În cazul în care câștigătorul refuză participarea la sesiunea de styling filmată, acesta nu va putea beneficia de premiu, urmând a fi invalidat, iar premiul va fi acordat unei rezerve, în condițiile prezentului Regulament.
Materialul video va fi realizat cu respectarea demnitatii si imaginii castigatorului.


6.2.1	Tragerea la sorți va avea loc în data de 24 August 2026 intre orele 12.00 – 14:00 prin intermediul platformei www.tragerilasorti.ro. 
6.2.2 	La tragerea la sorți a premiului vor participa bonurile menționate ca valide și intrate în campanie, din care se vor extrage in functie de premiile ramase de acordat cate 1 câștigător și 3 rezerve pentru fiecare premiu. Premiul va fi acordat câștigătorului cu condiția ca acesta să nu fie invalidat ca urmare a nerespectării condițiilor prezentului Regulament.
6.2.3	Celelalte participări valide extra ale câștigătorilor vor fi excluse pentru extragerea rezervelor, astfel încât sa nu existe un participant cu statut atât de câștigător, cat si de rezerva. De asemenea, in cazul rezervelor, se vor elimina celelalte participări valide a unui participant desemnat de rezerva pentru a avea rezerve unice.	
6.2.4	Lista cuprinzând numele si prenumele câștigătorului va fi afișata pe site-ul www.mallmoldova.ro si
la sediul Centrului Comercial Mall Moldova  in termen de 48 de ore de la validarea câștigătorului, pe o perioada
de 30 zile.
6.2.5     Premiul va putea fi revendicat începând cu data de 25 August 2026 si până in data de 04 Septembrie 2026 de luni pana duminica, in intervalul orar 10:00 – 22:00.
6.2.6	Câștigătorul premiului prin tragere la sorti ai Campaniei promoționale va fi contactat în termen de 3 zile lucrătoare, de către un reprezentant al Organizatorului, pe numerele de telefon cu care s-au înscris în Campanie pentru a fi validat. Pentru validarea câștigătorilor, participantul extras prin tragere la sorti trebuie să îndeplinească următoarele condiții:
· Sa poată fi contactat personal în termen de 3 zile lucrătoare de la data desemnării cu titlul de câștigător: reprezentantul Organizatorului va apela câștigătorul, in cel mai scurt timp de la extragere, pe numărul de telefon cu care s-au înregistrat în Campanie. În situația în care participantul nu poate fi contactat telefonic sau nu răspunde, in ziua respectiva, reprezentantul Organizatorului va proceda la trimiterea unui mesaj text de informare;
· La momentul la care este contactat de reprezentantul organizatorului sa răspundă si sa confirme datele de înregistrare: nume și prenume.
· Prin acceptarea premiului, castigatorul isi exprima acordul expres pentru realizarea unui material video in cadrul sesiunii de styling, material ce va fi publicat pe retelele sociale oficiale ale Mall Moldova. Refuzul realizarii materialului video echivaleaza cu renuntarea la premiu, caz in care se va proceda la extragerea unui nou castigator.
· Materialul video va fi realizat cu respectarea demnitatii si imaginii castigatorului
6.2.7	În vederea acordării premiului prin tragere la sorti, câștigătorul va prezenta Organizatorului
pentru certificarea calității sale, următoarele documente:
· actul de identitate  aflat in termenul de valabilitate; reprezentantul Organizatorului nu va face o copie a documentului, doar va verifica corectitudinea datelor;
· bonul/bonurile fiscal în original, cu care s-a înscris în Campanie;
Dacă informațiile cuprinse pe bonul/bonurile și în actul de identitate coincid cu cele înscrise in aplicatie, atunci câștigătorul va intra în posesia premiului conform prezentului Regulament.
6.2.8 	Organizatorul poate decide invalidarea câștigătorului în cazul în care:
a. câștigătorul nu poate fi contactat în cele 3 zile lucrătoare de la data extragerii;
b. câștigătorul refuză cu rea-credință și nemotivat prezentarea datelor de identificare la momentul la care este contactat telefonic;
c. câștigătorul refuză cu rea-credință și nemotivat prezentarea actului de identitate sau a bonului/bonurilor in original;
d. datele din actul de identitate/ datele din bonul/bonurile fiscale nu corespund cu cele oferite de participant reprezentantului Organizatorului de la Info Point-ul pentru înscrierea la Campanie;
e. câștigătorul nu respectă termenul de prezentare in vederea ridicării premiului menționat în cadrul art. 6.2.5; 
f. câștigătorul nu îndeplinește oricare dintre condițiile pentru participarea la Campanie, prevăzute în cadrul acestui Regulament;
g.    câștigător a mai fost extras si a câștigat deja un premiu in cadrul Campaniei;
h. câștigătorul își manifesta expres refuzul de a ridica premiul, verbal, prin cerere scrisa sau prin intermediul e-mail-ului înaintat Organizatorului. 
i.  câștigătorul refuză participarea la sesiunea de styling filmată, în condițiile prevăzute de prezentul Regulament.
Invalidarea câștigătorului ca urmare a nerespectării termenilor si condițiilor prezentului Regulament duce la pierderea dreptului participantului câștigător de a revendica premiul. 
6.2.9  În situația invalidării unui câștigător, reprezentantul Organizatorului va avea dreptul sa contacteze, pe rând și în ordinea în care acestea au fost extrase, rezervele câștigătorului invalidat. Premiul se va acorda rezervei extrase care va fi validata preliminar conform condițiilor prezentului Regulament aplicabile câștigătorului.
6.2.10	Predarea premiului de către Organizator fiecărui câștigător al unui Premiu prin tragere la sorti se va realiza
in baza unui proces verbal semnat de Organizator si de câștigător. Din momentul predării premiului, Organizatorul
este eliberat de orice alta obligație fata de câștigător.
6.2.11	 Predarea premiului poate (dar nu este obligatoriu) sa fie un eveniment public. Toate premiile acordate in
cadrul acestei Campanii trebuie sa fie revendicate in conformitate cu prevederile prezentului Regulament pana in
data de 04 Septembrie 2026, în caz contrar premiile nerevendicate nu mai sunt datorate de către Organizator.
Nerevendicarea premiului pana la termenul menționat anterior atrage pierderea dreptului participantului
câștigător de a-l revendica ulterior acestei date.
6.2.12	Premiile acordate în cadrul extragerii dar neatribuite datorită nerespectării condițiilor prezentului
regulament de către potențialii câștigători sau de către rezervele acestora vor rămâne la dispoziția Organizatorului,
acesta putând decide discreționar folosința si destinația acestora. 
6.2.13	Organizatorul nu își asuma responsabilitatea:
a. erorii de imprimare sau alte erori referitoare la bonul fiscal sau in cazul in care bonul fiscal este ilizibil; 
b. pierderea bonului fiscal ori deteriorarea ce-l face ilizibil; pentru calitatea premiilor oferite în cadrul acestei Campanii, garanția și răspunderea pentru calitate aparținând producătorului/ furnizorului premiilor;
c. pentru deteriorarea, dispariția sau sustragerea premiilor după momentul preluării lor de către câștigător;
d. pentru prejudiciile suferite de către câștigători în legătură cu premiile sau daune cauzate de către câștigători unor terți în legătură cu premiile, ulterior momentului preluării acestora, indiferent de natura acestor prejudicii, incluzând dar fără a se limita la, vătămări corporale și/sau vătămări ale sănătății, respectiv vătămări sau daune aduse patrimoniului acestora; Organizatorul este exonerat de orice răspundere de către câștigător, acordul de voință al acestuia fiind dat prin simpla participare la prezenta Campanie. 

Art. 7.	TAXE ŞI IMPOZITE
7.1.	Orice obligație de natură fiscală în legatură cu premiul caştigat este în sarcina exclusivă a câştigătorului, cu excepţia impozitului ce trebuie reţinut la sursă în conformitate cu Legea nr. 227/2015 privind Codul Fiscal, cu modificările și completările ulterioare în cazul premiilor a căror valoare depășește 600 RON.  
7.2.	Prin simpla participare la Campanie, participanții declara ca sunt de acord cu mecanismul de impozitare aplicat de Organizator. 
7.3.        Campania se desfasoară cu scopul de a crește vizibilitatea și profitul centrului comercial.
Art.8.	INCETAREA / SUSPENDAREA CAMPANIEI
8.1.	Campania poate înceta înainte de termen, in cazul apariției unui eveniment ce constituie forța majora, inclusiv in cazul imposibilității Organizatorului, din motive independente de voință acestuia, de a continua Campania sau printr-o decizie a Organizatorului.
8.2.	Campania poate fi suspendată în baza deciziei Organizatorului, decizia de suspendare fiind anunțată în prealabil în condițiile Art. 1.3.
8.3	În situațiile avute in vedere la art. 8 alin. 1 si 2, Organizatorul nu mai are nicio obligație către participanți, cu privire la returnarea unei sume bănești sau plata unei sume bănești cu titlu de despăgubire sau altele asemenea. Încetarea înainte de termen a Campaniei urmează a fi adusa la cunoștință publica in modalitățile prevăzute la art. 1 alin. 3.
Art.9.	CONTESTATII
9.1. Cererea scrisa, expresa si motivata, a participanților la prezenta Campanie, in vederea sesizării Organizatorului cu privire la orice nereguli constatate in desfășurarea Campaniei sau orice nerespectări ale Regulamentului, poate fi depusa oricând la Biroul de Administrație din cadrul Centrului Comercial pe Durata Campaniei, însă nu mai târziu de ora 17.00 a zilei de 25 August 2026. Orice sesizare depusa după trecerea termenului de mai sus nu va mai fi luata in considerare. In cuprinsul sesizării, participanții vor completa si datele de contact (i.e. adresa / email) unde răspunsul la sesizare trebuie expediat. 
9.2. Soluționarea contestațiilor se va efectua in termen de maximum 30 (treizeci) de zile lucrătoare de la depunerea acestora. Răspunsul la sesizare va fi comunicat de către Organizator, participantului, prin posta sau email, la adresa indicata in sesizarea depusa. 
9.3. În cazul în care în urma unor verificări ulterioare, se constată că una sau mai multe dintre regulile de participare nu au fost respectate, Organizatorul îşi rezerva dreptul de a retrage premiul acordat.
9.4. Organizatorul este îndreptățit sa ia toate masurile necesare in caz de tentativa de frauda a Campaniei si in caz de abuz din partea participanților.
Art. 10 	INFORMARE PRIVIND PRELUCRAREA DATELOR CU CARACTER PERSONAL
10.1. Informații privind  prelucrarea datelor cu caracter personal sunt prevăzute în Anexa nr. 1 la prezentul     Regulament oficial. 
10.2 Solicitările/reclamațiile privitoare la prelucrarea datelor cu caracter personal in legătură cu Campania se pot depune conform indicațiilor din Anexa nr. 1.
Art.11	DISPOZITII FINALE
11.1	Participanții la prezenta Campanie acceptă să se conformeze întocmai acestui Regulament. Validarea si acordarea premiilor se va face conform prezentului Regulament.
11.2	Eventualele litigii apărute intre Organizator, pe de o parte, si oricare dintre Participanți, pe de alta parte, se vor rezolva pe cale amiabila sau, in cazul in care aceasta cale nu va fi posibila, litigiile vor fi soluționate de către instanța competenta de la sediul Organizatorului. Legea aplicabila este legea romana.
11.3	Regulamentul oficial a fost redactat in 1 exemplar original.

Organizator ERMES HOLDING SRL,
Prin Administrator,



Anexa 1
NOTĂ DE INFORMARE PENTRU PRELUCRAREA DATELOR
CU CARACTER PERSONAL

Noi suntem ERMES HOLDING S.R.L., o societate comerciala cu sediul social în Str. Barbu Vacarescu, nr. 201, Etaj 8, Sector 2, Bucuresti, Romania, inregistrata la Registrul Comertului sub nr. J2005013786400, C.U.I RO17852937, in calitate de Operator de date cu caracter personal (denumită în continuare „Organizatorul”, „noi”).
Această notă de informare prezintă modul în care vă prelucrăm datele personale când participaţi la Campania promoțională: „Ring for Style. Castigi pe loc!” organizată de noi în data de 17 – 23 August 2026 și descrie drepturile pe care le aveți.
	Ce date colectam de la dvs.

	În cadrul Campaniei, colectăm și prelucrăm următoarele tipuri de date cu caracter personal:
a) Pentru Participanții la Campanie vor fi prelucrate:
· nume, prenume, număr de telefon, semnătură;
· în cazul în care vă exprimați consimțământul pentru marketing, vom folosi nr. Dvs. de telefon, pentru transmiterea de comunicări comerciale cu privire la produsele și serviciile noastre.
b) Pentru Câștigătorii premiilor acordate în cadrul Campaniei, în plus față de cele de mai sus
· semnătura (de ex: pe procesul verbal de predare-primire a premiilor).
· cod numeric personal, pentru premiile a căror valoare individuală este mai mare de 600 lei, caz în care Organizatorul trebuie să îndeplinească formalitățile aferente reținerii la sursă și declarării impozitului, potrivit prevederilor Codului Fiscal.
c) Pentru câștigătorii premiilor acordate prin tragere la sorți, care participă la sesiunea de styling filmată, vor fi prelucrate suplimentar:
- imaginea și vocea, astfel cum sunt surprinse în materialele foto-video realizate în cadrul sesiunii de styling;
- orice alte elemente de identificare vizuală sau audio care rezultă în mod incidental din realizarea materialului video.

	De ce colectam/prelucram datele dvs. cu caracter personal

	Prelucram datele cu caracter personal pentru organizarea și desfășurarea prezentei Campanii, pentru desemnarea și validarea Câștigătorilor, pentru atribuirea premiilor și îndeplinirea obligațiilor fiscale și financiar-contabile ale Organizatorului, precum și pentru publicarea listelor de câștigători, atunci când avem obligația legală de a o face.
De asemenea, în cazul în care vă exprimați consimțământul pentru marketing, vom folosi nr.dvs. de telefon, pentru transmiterea de comunicări comerciale cu privire la produsele și serviciile noastre.
În cazul câștigătorilor premiilor acordate prin tragere la sorți, imaginea și vocea acestora vor fi prelucrate în scopul realizării materialului video în cadrul sesiunii de styling, precum și în scopul publicării și utilizării acestui material pentru promovarea Campaniei și a Centrului Comercial Mall Moldova, inclusiv pe website-ul și paginile oficiale de social media ale Mall Moldova

	În baza căror temeiuri juridice prelucrăm datele dumneavoastră

	Datele dvs. vor fi prelucrate astfel:

	-         Datele furnizate de Participanți și Câștigători în vederea înscrierii la Campanie și pentru livrarea premiilor sunt prelucrate în temeiul executării unui contract (acceptarea termenilor și condițiilor Regulamentului Campaniei echivalează cu semnarea unui contract);

	-         CNP-ul și alte date ale câștigătorilor care sunt prelucrate in vederea efectuării formalităților necesare pentru reținerea la sursa si plata impozitelor aferente câștigului sunt prelucrate în temeiul obligațiilor legale aplicabile, potrivit Codului fiscal;

	-         Publicarea listei câștigătorilor este efectuată în temeiul obligației legale a Organizatorului de a publica astfel de liste, potrivit legislației privind organizarea de promoții și concursuri/loterii publicitare;

	-         Datele rezultate din efectuarea de verificări privind validarea înscrierii participanților sunt prelucrate în temeiul interesului legitim al Operatorului pentru a organiza si desfășura Campania;
-          Prelucrarea imaginii și vocii câștigătorilor premiilor acordate prin tragere la sorți, în scopul realizării sesiunii de styling filmate și al materialului video aferent, este efectuată în temeiul executării contractului reprezentat de Regulamentul Campaniei, participarea la sesiunea de styling filmată constituind o condiție a acordării premiului, conform Regulamentului.

	-         Păstrarea datelor ulterior încheierii Campaniei și înmânării premiilor reprezintă o prelucrare în temeiul interesului legitim al Operatorului, pentru a putea dovedi desfășurarea Campaniei și acordarea premiilor, precum si in temeiul obligațiilor legale aferente legislației financiar- contabile ce impune păstrarea documentelor contabile pentru o anumită perioadă;

	În cazul în care v-ați exprimat acordul pentru transmiterea de comunicări comerciale (marketing), temeiul acestei prelucrări va fi consimțământul dvs. 
	Cât timp vom păstra datele

	Datele personale ale Participanților declarați necâștigători vor fi stocate timp de 60 de zile de la încheierea Campaniei. Datele cu caracter personal ale câștigătorilor vor fi păstrate conform prevederilor legale aplicabile in materie financiar-contabila, respectiv 10 (zece) ani de la data încheierii exercițiului financiar în care a avut loc Campania.

	În cazul în care avem obligația de a publica liste ale câștigătorilor, acestea vor fi menținute  timp de maxim 30 de zile de la publicare.

	Convorbirile telefonice care conțin date personale ale participanților la Campanie vor fi stocate atât cat este necesar pentru îndeplinirea scopurilor pentru care au fost colectate, cu respectarea procedurilor interne privind retenția datelor, dar nu mai mult de 3 ani de la data colectării acestora.

	

	Datele aferente activității de marketing (nr. de telefon) vor fi păstrate până la retragerea consimțământului dvs. sau timp de 2 ani de la ultima comunicare cu dvs.

	La expirarea perioadei de stocare a datelor cu caracter personal, Operatorul va șterge/ distruge aceste date de pe mijloacele de prelucrare si stocare, impunând Împuterniciților obligații similare.




	Cui dezvăluim datele dvs. personale

	Dezvăluirea datelor în grupul nostru de societăți

	Datele dvs. personale pot fi distribuite către orice altă societate care este membră a grupului nostru, în cazul în care considerăm că acest lucru este în interesul nostru legitim pentru scopuri administrative interne sau pentru auditarea și monitorizarea proceselor noastre interne.

	Accesul la datele dvs. personale este limitat numai la acei angajați cărora le sunt necesare acele informații pentru scopuri profesionale, și alte persoane numite de aceștia pentru îndeplinirea unor sarcini, în special angajați de la departamentele de IT și securitate.

	Dezvăluirea datelor către terți

	Vom dezvălui partea necesară din datele personale numai în măsura în care sunt necesare și numai următoarelor categorii de terți: 

	·        dacă este cazul, societății care ne furnizează servicii de organizare şi promovare de evenimente (promoteri care colectează datele în numele Organizatorului, colaboratori).

	·        societăți care furnizează produse si servicii Operatorului sau împuterniciților acestuia, cum ar fi furnizori de sisteme IT si furnizorii de servicii de asistenta aferenți.

	·        curieri implicați în livrarea premiilor.

	·        alte entități cum ar fi autorități de reglementare, contabili, auditori, avocați sau alți experți externi, in cazul in care activitatea lor necesită aceste informații.

	De asemenea, vom mai dezvălui datele dvs. personale unor terți în următoarele situații:

	·        în cazul în care ne solicitați sau ne dați acordul în acest sens;

	·        persoanelor care pot demonstra că dețin autoritatea legală de a acționa în numele dvs.;

	·        în cazul în care este interesul nostru legitim să facem acest lucru pentru a administra, extinde sau dezvolta activitatea comercială (ex: în cazul în care societatea noastră, sau o parte substanțială din bunurile sale, este achiziționată de un terț, situație în care datele personale pe care societatea noastră le deține vor constitui unele dintre activele transferate);

	·        în cazul în care avem obligația de a dezvălui datele dvs. personale pentru a respecta o obligație legală, orice solicitare legală din partea autorităților, și după cum poate deveni necesar pentru a îndeplini anumite cerințe de securitate națională sau de aplicare a legii sau a de preveni anumite activități ilegale; 

	·        pentru a răspunde oricăror pretenții, pentru a ne proteja drepturile noastre sau ale unui terț, pentru a proteja siguranța oricărei persoane sau pentru a preveni orice activitate ilegală; sau 

	·        pentru a proteja drepturile, proprietățile sau siguranța noastră, a angajaților noștri, a clienților săi, a furnizorilor sau a altor persoane.

	Restricții legate de utilizarea datelor personale de către destinatari

	Terții cărora le punem la dispoziție informațiile dvs. personale în scopurile menționate mai sus sunt limitați (prin lege sau prin contract) cu privire la modul în care pot folosi datele dvs. personale pentru scopurile specifice pe care le-am identificat noi. Întotdeauna ne vom asigura că oricăror terți cărora le divulgăm voluntar informațiile dvs. personale sunt supuși obligațiilor de confidențialitate și securitate în acord cu prezenta notă de informare și legislația aplicabilă (pentru evitarea dubiilor, acest lucru nu se poate aplica acolo unde divulgarea nu este decizia noastră).

	Cu excepția celor detaliate mai sus, noi nu vom divulga vreunui terț şi cu atât mai puțin comercializa vreo parte din datele dvs. personale fără a vă anunța, sau, dacă este cazul, fără a obține în prealabil consimțământul dvs.



	Ce drepturi aveți

	Dreptul de a vă retrage consimțământul: în cazul prelucrărilor de date efectuate în baza consimțământului dumneavoastră, vă puteți retrage consimțământul în orice moment fără ca acest lucru să afecteze prelucrarea anterioară sau relația dumneavoastră cu noi, cu respectarea principiilor de proporționalitate si subsidiaritate, conform legislației privind protecția datelor cu caracter personal.

	Dreptul de acces: Puteți solicita informații legate de datele personale pe care le deținem despre dumneavoastră, inclusiv informații legate de categoriile de date pe care le deținem sau pe care le controlăm, pentru ce sunt folosite acestea, sursa din care le-am colectat dacă le-am obținut indirect și cui sunt divulgate aceste date, dacă este cazul. Vă vom oferi o copie a datelor dumneavoastră personale la cerere. Dacă solicitați mai multe copii ale datelor dumneavoastră personale, vă putem percepe o taxă rezonabilă bazată pe costurile administrative.

	Dreptul la rectificare: Puteți obține de la noi rectificarea datelor personale pe care le prelucrăm referitoare la dumneavoastră. Depunem eforturi rezonabile pentru a menține datele personale aflate în posesia noastră care sunt utilizate în mod continuu, corecte, complete, actualizate și relevante, pe baza celor mai recente informații de care dispunem.

	Dreptul la restricționare: Puteți obține din partea noastră restricționarea prelucrării datelor dumneavoastră personale, în cazul în care:

	·        contestați corectitudinea datelor dumneavoastră personale, pentru perioada de care avem nevoie pentru a verifica corectitudinea,

	·        prelucrarea este nelegală dacă solicitați restricționarea prelucrării în locul ștergerii datelor dumneavoastră personale,

	·        nu mai avem nevoie de datele dumneavoastră personale, dar dumneavoastră le solicitați pentru stabilirea, exercitarea sau apărarea pretențiilor legale, sau

	·        aveți obiecții legate de prelucrare în timp ce noi verificăm dacă motivele noastre întemeiate prevalează.


	Dreptul la ștergere: Aveți dreptul să ne solicitați să ștergem datele personale pe care le prelucrăm despre dumneavoastră. Trebuie să ne conformăm acestei cereri dacă prelucrăm datele dumneavoastră personale, si dacă:

	·        datele personale nu mai sunt necesare pentru îndeplinirea scopurilor pentru care au fost colectate;

	·        persoana vizata se opune prelucrării din motive legate de situația sa particulara;

	·        datele cu caracter personal au fost prelucrate ilegal;

	·        datele personale trebuie șterse pentru respectarea unei obligații legale care ne revine.

	cu excepția cazului în care datele sunt necesare:

	o   pentru exercitarea dreptului la liberă exprimare și la informare;

	o   pentru a ne conforma unei obligații legale pe care o avem;

	o   în scopuri de arhivare în interes public, științific sau pentru studii istorice sau în scopuri statistice; sau

	o   pentru constatarea, exercitarea sau apărarea unui drept în instanță.
Dreptul de a vă opune: Puteți să vă opuneți în orice moment la prelucrarea datelor dumneavoastră personale din motive legate de situația dumneavoastră particulară, cu condiția ca prelucrarea să nu se bazeze pe consimțământul dumneavoastră ci pe interesele noastre legitime sau pe cele ale unui terț. În acest caz nu vom mai prelucra datele dumneavoastră personale, cu excepția cazului în care (i) putem dovedi motive legitime și imperioase care justifică prelucrarea și care prevalează asupra intereselor, drepturilor și libertăților dumneavoastră sau (ii) sau în cazul în care scopul este constatarea, exercitarea sau apărarea unui drept în instanță. Dacă obiectați la prelucrare, vă rugăm să specificați dacă doriți, de asemenea, ca datele dumneavoastră personale să fie șterse, în caz contrar noi doar le vom restricționa.
Pentru orice solicitări legate de exercitarea drepturilor dvs., va rugam sa ne contactați la adresa gdpr@masrei.com sau sa ne transmiteți o cerere scrisa la adresa din București, str. Barbu Văcărescu, nr. 201, etaj. 11.
De asemenea, aveți dreptul sa depuneți o plângere la Autoritatea Naționala pentru Supravegherea Prelucrării Datelor cu Caracter Personal (“ANSPDCP”), accesând site-ul web www.dataprotection.ro.



	Vă rugăm să rețineți

	Perioada de timp: Vă vom răspunde la cerere în termen de o lună, perioadă care poate fi prelungită cu până la încă 2 luni, din cauza unor motive specifice legate de drepturile dumneavoastră sau de complexitatea cererii dumneavoastră. În orice caz, dacă această perioadă este prelungită, vă vom anunța în privința termenului de prelungire și a motivelor care au dus la această prelungire.

	

	Restricționarea accesului: În anumite situații, s-ar putea să nu vă putem acorda accesul la toate sau o parte a datelor dumneavoastră personale din cauza unor restricții legale. Dacă vă refuzăm cererea de acces, vă vom comunica motivul acestui refuz.

	

	Imposibilitatea identificării: În anumite cazuri, s-ar putea să nu vă putem identifica datele personale din cauza elementelor de identificare pe care ni le furnizați în cerere. În astfel de cazuri, dacă nu vă putem identifica drept persoană vizată, nu putem da curs cererii dumneavoastră în conformitate cu această secțiune, cu excepția cazului în care ne oferiți informații suplimentare care să ne permită să vă identificăm. Vă vom informa și vă vom da posibilitatea de a ne oferi astfel de detalii suplimentare.

	

	Exercitarea drepturilor dumneavoastră: Pentru a vă exercita drepturile, vă rugăm să ne contactați în scris (inclusiv electronic) la detaliile de contact oferite mai jos.



	Date de contact

	Vă rugăm să adresați întrebările dumneavoastră privind subiectul protecției datelor și orice cerere pentru exercitarea drepturilor dumneavoastră la următoarele informații de contact:

	Email: gdpr@masrei.com

	Dacă aveţi o nemulţumire cu privire la modul în care prelucrăm datele dumneavoastră, am prefera să ne contactaţi pe noi direct pentru a vă putea soluţiona problema. Cu toate acestea, puteţi contacta Autoritatea Națională de Supraveghere a Prelucrării Datelor cu Caracter Personal prin website-ul lor (www.dataprotection.ro). 

	Puteți găsi informații suplimentare privind procedura ANSPDCP de soluționare a plângerilor la: 

	http://www.dataprotection.ro/?page=procedura_de_soluţionare_a_plangerilor.

	Modificarea notei de informare

	Organizatorul are dreptul de a modifica prezenta Anexa la Regulamentul Campaniei oricând pe durata desfășurării Campaniei, fără însă a afecta în mod negativ sau a restrânge suplimentar drepturile si libertățile persoanelor vizate. Orice astfel de modificare va fi adusă la cunoștința Participanților prin aceleași mijloace prin care au fost încunoștințate cu privire la Regulamentul Campaniei.



Organizator ERMES HOLDING SRL
Prin Administrator

